
ROMÂNIA

JUDEȚUL TIMIȘ

MUNICIPIUL TIMIȘOARE

Biroul Sănătate si Managementul Spitalelor

Nr. SC2022-007584/30.03.2022
RAPORT DE SPECIALITATE
privind acordul Consiliului Local al Municipiului Timișoara în vederea realizării de către SPITALUL CLINIC MUNICIPAL DE URGENȚĂ Timișoara a obiectivului de investiții ”Construcție si amenajare spațiu PET-CT”
Având în vedere Referatul de aprobare nr. SC2022-007584/30.03.2022 ;al Primarului Municipiului Timişoara şi Proiectul de hotărâre privind acordul Consiliului Local al Municipiului Timișoara în vederea realizării de către SPITALUL CLINIC MUNICIPAL DE URGENȚĂ Timișoara a obiectivului de investiții ”Construcție si amenajare spațiu PET-CT” și îl supun spre dezbatere și aprobare Consiliului Local al Municipiului Timișoara;
Facem următoarele precizări:

Prin HG nr. 866/2002 s-a aprobat trecerea unor imobile din domeniul privat al statului și din administrarea Ministerului Sănătății și Familiei în domeniul public al municipiilor, orașelor și comunelor și în administrarea consiliilor locale respective.

Conform Anexei la HG nr. 866/2002 imobilele compuse din construcții și terenuri aferente SPITALULUI CLINIC MUNICIPAL DE URGENȚĂ Timișoara trec din domeniul privat al statului și din administrarea Ministerului Sănătății și Familiei în domeniul public al municipiului Timișoara și administrarea consiliului local.

Potrivit art. 1 alin. 1 din Ordonanța nr. 70/2002 privind administrarea unităților sanitare publice de interes județean și local 

(1) Terenurile și clădirile în care își desfășoară activitatea unitățile sanitare publice de interes județean sau local, denumite în continuare unități sanitare publice, sunt parte integrantă a domeniului public al județelor, comunelor, orașelor și municipiilor și se dau în administrarea unităților sanitare publice prin hotărâre a consiliului județean, Consiliului General al Municipiului București sau a consiliului local, după caz, în condițiile legii. Componentele bazei materiale achiziționate cu finanțare de la bugetul de stat sau credite externe garantate de Guvern sunt proprietate privată a statului și sunt administrate de unitățile sanitare publice. Celelalte componente ale bazei materiale sunt proprietate privată a statului și sunt administrate de unitățile sanitare publice. 


În baza acestor acte normative, prin HCLMT nr. 146/29.03.2005  s-a aprobat transmiterea din administrarea Consiliului Local al municipiului Timișoara în administrarea  SPITALULUI CLINIC MUNICIPAL DE URGENȚĂ Timișoara a terenurile și clădirile în care își desfășoară activitatea unitatea sanitară..

Având în vedere că potrivit HCLMT nr. 146/2005,  imobilele rămân în domeniul public al municipiului Timișoara și în considerarea art. 287, lit.b din OUG nr. 57/2019 privind Codul administrativ exercitarea dreptului de proprietate publică se realizează de către autoritățile deliberative al administrației publice locale pentru bunurile aparținând domeniul public al unității administrativ teritoriale.

 
Prin adresa nr.E-1855/29.03.2022 emisă de conducerea SPITALULUI CLINIC MUNICIPAL DE URGENȚĂ Timișoara se solicită acordul în vederea executării ”Construcție si amenajare spațiu PET-CT”

Obiectivul de investiții se va realiza din fonduri proprii ale spitalului, așa cum este specificat și în ”Nota de fundamentare privind necesitatea și oportunitatea realizării achiziției”, anexată la adresa menționată anterior.

      Având în vedere această solicitare și potrivit OUG nr. 57/2019,  Cod administrativ art. 300 lit. e) se stabilesc în sarcina spitalului următoarele obligații, cu respectarea legislației în vigoare specifică fiecărui domeniu:
· Achiziția de servicii de proiectare (expertiza, DALI, PT, etc.);

· Obținerea Certificatului de urbanism, a tuturor avizelor și acordurilor, a Autorizației de construire;

· Achiziția de execuție lucrări;

· Urmărirea derulării contractelor rezultate în urma procedurilor de achiziție (menționate mai sus);

· Utilizarea, funcționarea, întreținerea, repararea si punerea în funcțiune a echipamentelor, utilizarea si post utilizarea edificarii (inclusiv obținerea avizelor, autorizațiilor, etc. prevăzute de legislația în domeniu);

· Predarea către Direcția Economică - Birou Evidența Mijloace Fixe a întregii documentații necesare înregistrării investiției.
Acordul Consiliului Local este necesar în vederea obținerii de către Spitalului Clinic de Boli Infecțioase și Pneumoftiziologie “Victor Babeș” a Autorizației de construire. 

Realizarea obiectivului de investiții este imperios necesară pentru montarea unui PET-CT care va contribui la depistarea si localizarea cancerului.


Având în vedere prevederile legale expuse în prezentul raport, apreciem că proiectul de hotărâre privind acordul Consiliului Local al Municipiului Timișoara în vederea realizării de către SPITALUL CLINIC MUNICIPAL DE URGENȚĂ Timișoara a obiectivului de investiții ”Construcție si amenajare spațiu PET-CT”, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara.

